**Kemenessömjén Község Önkormányzata Képviselő-testületének 5/2016 (VIII.3.) önkormányzati rendelete**

**az egészségügyi alapellátások körzeteinek megállapításáról**

Kemenessömjén Község Önkormányzata Képviselő-testülete az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következő önkormányzati rendeletet alkotja.

**1.§**

E rendelet hatálya az egészségügyi alapellátások körébe tartozó

a) háziorvosi

b) házi gyermekorvosi

c) fogorvosi

d) alapellátáshoz kapcsolódó ügyeleti és

e) területi védőnői

ellátásokra terjed ki.

**2.§**

(1) Kemenessömjén község teljes közigazgatási területe egy vegyes háziorvosi ellátási körzetet alkot.

(2) Kemenessömjén község a több települést ellátó, területi ellátási kötelezettséggel működő Celldömölki 5. számú háziorvosi körzethez tartozik.

 (3) A (2) bekezdésben meghatározott háziorvosi körzet székhelye az érintett önkormányzatok megállapodása alapján Celldömölk.

**3.§**

Fogorvosi alapellátás tekintetében Kemenessömjén község teljes közigazgatási területe a celldömölki székhelyű 3. számú Fogászathoz tartozik.

**4.§**

Kemenessömjén községre vonatkozó központi háziorvosi ügyeleti szolgálatot a celldömölki székhellyel működő központi háziorvosi ügyeleti szolgálat látja el.

**5.§**

(1) Kemenessömjén község teljes közigazgatási területe egy védőnői ellátási körzetet alkot.

(2) Az (1) bekezdésben meghatározott védőnői körzethez tartozik még Vönöck és Kemenesszentmárton község teljes közigazgatási területe.

(3) Az (1) bekezdésben meghatározott védőnői ellátási körzet székhelye az érintett önkormányzatok megállapodása alapján Vönöck.

**6.§**

Jelen önkormányzati rendelet a kihirdetését követő napon lép hatályba.

Kemenessömjén, 2016. augusztus 2.

 / : Kurucz Attila : /                                   / : Hérincsné Szenteleki Csilla : /

      polgármester                                                                  jegyző

*Jelen rendelet 2016. augusztus 3. napján kihirdetésre került.*

Kemenessömjén*, 2016. augusztus 3.*

*/:Hérincsné Szenteleki Csilla:/*

 *jegyző*